
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Отдаване под наем на нежилищни имоти – частна общинска собственост на юридическо лице с нестопанска цел за осъществяване на общественополезна дейност.

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило писмо с вх. № 94-01-16334/16.05.2024г. от Д. Добрикова – зам.-председател на „Клуб за бъдеще – Бургас“, с искане за безвъзмездно предоставяне на помещение в ж.к. „Славейков“, гр. Бургас.  
„Клуб за бъдеще – Бургас“ е местна доброволческа структура, без финансова подкрепа, за подпомагане на национална кампания на фондация „Лазар Радков“ – капачки за бъдеще.
Основната дейност на „Клуб за бъдеще – Бургас“ е да организира събиране на капачки, които се предават за рециклиране и събраните средства се използват за закупуване на кувьози, детски линейки и друга необходима медицинска апаратура за неонатологичните отделения в цялата страна.

Откакто клубът съществува в гр. Бургас, са проведени обучения за разделно събиране и рециклиране на материали в някои учебни заведения. Клубът обслужва повечето пунктове за събиране на материали за рециклиране на територията на гр. Бургас и на гр. Айтос. 

Целите на фондация „Лазар Радков“ – капачки за бъдеще са да образова и повишава общата култура на гражданското общество в областта на спорта и здравословния начин на живот, използвайки иновативни и интерактивни методи, да организира кампании за широката общественост, които да имат информационен, обучителен, опознавателен и природозащитен характер. Фондацията организира благотворителни кампании и инициативи, открива обучителни центрове, пунктове за събиране и съхранение на рециклируеми материали.
Към настоящия момент „Клуб за бъдеще – Бургас“ не разполага с депо за съхранение на събраните капачки на територията на гр. Бургас.
Община Бургас е собственик на временен обект, изграден по реда на отменения чл. 120, ал. 4 от ППЗТСУ, представляващ павилион , находящ се в гр. Бургас, ж.к. „Славейков“, североизточно от РУМ „Младост“, със застроена площ 39,00 кв. м, с идентификатор 07079.602.509.4 по КККР на гр. Бургас, одобрени със Заповед № РД-18-9/30.01.2009г. на ИД на АГКК, последно изменени със Заповед № КД-14-02-440/15.03.2011г. на Началник на СГКК-Бургас, разположен в УПИ XVII в кв. 49 по действащия ПУП-ПРЗ на ж.к. „Славейков“, гр. Бургас.

Съгласно Приложение №7 за определяне на размера на базисните наемни цени от Наредбата за определянето и администрирането на местните такси и цени на услугите на територията на Община Бургас, приета от Общински съвет – Бургас, е определена месечната наемна цена за отдаване под наем на гореописания обект както следва:

- Временен обект - павилион, находящ се в гр. Бургас, к-с „Славейков“, североизточно от РУМ „Младост“, разположен в УПИ XVII в кв. 49 по ПУП – ПРЗ на к-с „Славейков“, гр. Бургас, със застроена площ 39,00 кв. м., отразен като сграда с идентификатор 07079.602.509.4 по КККР на гр. Бургас: 39,00 кв. м х 2,00 лева/кв. м (наемна цена за помещения за осъществяване дейността на юридически лица с нестопанска цел в обществена полза) х 0,9 (коефициент за зона) х 0,5 (коефициент за състоянието и предназначението на обекта) = 35,10 (тридесет и пет лв. и десет ст.) лева, без ДДС.

Предвид изложеното, на основание правомощията ми по чл. 73, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет –Бургас, предлагам на Общинския съвет – Бургас, на основание чл.21, ал.1, т.8 от ЗМСМА, чл.14, ал.6 от Закона за общинската собственост и чл.21, ал.1, т.2 от Наредбата за реда за придобиване, управление и разпореждане с общински имоти и вещи, приета от Общински съвет-Бургас, да вземе следното
Р  Е  Ш  Е  Н  И  Е:
Да се предостави под наем на Сдружение с нестопанска цел в обществена полза – Фондация „Лазар Радков“ – Капачки за бъдеще, ЕИК 177021015, със седалище и адрес на управление: гр. София, р-н Средец, п.к. 1142, бул. „Генерал Гурко“ № 64, ет. 1, ап. 3, представлявана от Л. Радков – председател на управителния съвет на сдружението, за нуждите на „Клуб за бъдеще – Бургас“, представлявано от Д. Добрикова – зам.-председател, общински нежилищен обект, изграден по реда на отменения чл. 120, ал. 4 от ППЗТСУ, представляващ павилион, находящ се в гр. Бургас, ж.к. „Славейков“, североизточно от РУМ „Младост“, със застроена площ 39,00 кв. м, с идентификатор 07079.602.509.4 по КККР на гр. Бургас, одобрени със Заповед № РД-18-9/30.01.2009г. на ИД на АГКК, последно изменени със Заповед № КД-14-02-440/15.03.2011г. на Началник на СГКК-Бургас, разположен в УПИ XVII в кв. 49 по действащия ПУП-ПРЗ на ж.к. „Славейков“, гр. Бургас, за срок от 5 години, при заплащане на месечен наем в размер на 35,10 (тридесет и пет лв. и десет ст.) лева.
Приложение: Заявление с вх. № 94-01-16334/16.05.2024г.; Договор за дарение с изх. № 94-01-32726(5)/ 24.10.2019г.; Извадка от КК.
ДИМИТЪР НИКОЛОВ
Кмет на Община Бургас

